Diari Oficial de la Generalitat Valenciana


Sumari del DOGV 3700, del 02-03-2000 (2000/1456)

Rotlle d’apel·lació número 340/1999. Cèdula de notificació.
-----------------------------------------------------------

### Dades del document

Número de DOGV
:   3700

Data del DOGV
:   02-03-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/1456


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 340/1999. Cèdula de notificació. [2000/Q1456]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 340/1999, que prové del judici de menor quantia número 203/1995, del Jutjat de Primera Instància número 4 de Paterna, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
La Secció Novena de l'Audiència Provincial de València, sent-ne ponent José Pardo Llorens, ha vist aquest rotlle d'apel·lació número 203/1995, que prové de les actuacions de judici de menor quantia, promogudes davant del Jutjat de Primera Instància número 4 de Paterna amb el número 203/1995, entre les parts; d'una, com a demandants apel·lats, el senyor Juan Pérez González i la senyora María Igual Monleón, representats per la procuradora Arroyo Cabria, d'una altra, com a demandants apel·lats, el senyor Francisco Albiñana Bengoechea i la senyora Amparo Giner Fernández, representats per la procuradora Coscolla Toledo, com a demandada apel·lant, Promociones Dolmen, SA, representada per la procuradora Gil Bayo, com a demandats apel·lats, el senyor José Antonio González Nadal, el senyor José Ramón Damián Montaner, el senyor Juan Nadal Contelles i el senyor José Navarro Rodero, representats per la procuradora Sin Sánchez, com a demandat apel·lant, el senyor Vicente González Pilan, representat pel procurador Real Marqués, i Construcciones Estrella, SA, finalment, com a demandada apel·lada, en situació de rebel·lia, sobre responsabilitat decennal, en virtut del recurs d'apel·lació interposat per Promociones Dolmen, SA, i el senyor González Pilan.
  
Decisió
  
Que, amb la desestimació dels recursos d'apel·lació plantejats contra la sentència dictada per la jutgessa de Primera Instància número 4 de Paterna, en actuacions de menor quantia número 203/1995, confirmem aquesta sentència.
  
Condemnem els apel·lants a pagar les costes d'aquesta alçada.
  
Notifiqueu aquesta resolució a les parts comparegudes i, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, Construcciones Estrella, SA, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.